अग्रवाल समाज को एक सूत्र में पिरोना ही लक्ष्य: सेठ नवदीप
भास्कर संवाददाता | होिशयारपुर
अखिलभारतीय अग्रवाल सम्मेलन की ओर से पंजाब प्रदेश के प्रांतीय अध्यक्ष अशोक बांसल की प्रेरणा से दूसरे चरण के अंतर्गत सदस्यता अभियान चलाया गया। इसकी अध्यक्षता अखिल भारतीय अग्रवाल सम्मेलन के जिला प्रधान और समाज सेवी सेठ नवदीप कुमार अग्रवाल ने की। सदस्यता अभियान के अंतगर्त पूरे जिले से 198 अग्रवाल परिवारों को सदस्य बनाकर संस्था के साथ जोड़ा गया।
सेठ नवदीप ने बताया कि सदस्यता अभियान को लेकर पूरे अग्रवाल समाज में उत्साह है। इस सदस्यता अभियान से पूरे समाज को एक लड़ी में पिरोने का लक्ष्य लेकर कार्य किया जा रहा है। अभियान के प्रथम चरण के अंतर्गत इस माला में पहले 78 और दूसरे में 74 मोती पिरोए गए थे, जिनकी संख्या में 46 सदस्य और जोड़े गए हैं। अब संख्या बढ़कर 198 पहुंच गई है। अभियान को सफल बनाने में आनंद बांसल, नरेश कुमार गुप्ता, दिनेश कुमार गुप्ता (सोनू), मुकेरियां से सतीश कुमार अग्रवाल और शाम चौरासी से मंगत राय गुप्ता का विशेष योगदान रहा है।
सेठ नवदीप कुमार अग्रवाल ने राष्ट्रीय महामंत्री गोपल शरण गर्ग को आश्वासन दिया कि जिला इकाई होशियारपुर पूरे जिले के हरेक अग्रवाल परिवार को इस सम्मेलन से जोड़ने का प्रयास करेगी। उन्होंने बताया कि अखिल भारतीय अग्रवाल सम्मेलन की ओर से राष्ट्रीय कार्यकारिणी की बैठक, जो 2 और 3 जनवरी 2016 को सूरत (गुजरात) में होगी, जिसमें संस्था की ओर से भाग लेने के लिए उन्हें आमंत्रित किया है। सम्मेलन में भाग लेने के लिए वो रवाना हो रहे हैं। उन्होंने बताया कि वो अग्रवाल समाज को पेश रही समस्याओं और उनके समाधान के लिए राष्ट्रीय इकाई के सामने रखेंगे। मौके पर नरेश कुमार गुप्ता, रमेश चंद्र गुप्ता, आनंद बांसल, रिंकल बांसल, गोविंद गुप्ता आदि उपस्थित थे।
अखिल भारतीय सम्मेलन के दूसरे चरण के अंतर्गत सदस्यता अभियान चलाया।
bho_Deva mai_Deva awa_Deva hin_Deva hin_Deva hin_Deva